CELEX: 32012D0393
Language: et
Date: 2012-07-16 00:00:00
Title: Nõukogu rakendusotsus 2012/393/ÜVJP, 16. juuli 2012 , millega rakendatakse otsust 2011/486/ÜVJP, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis

17.7.2012   
            
            
               ET
            
            
               Euroopa Liidu Teataja
            
            
               L 187/52
            
         NÕUKOGU RAKENDUSOTSUS 2012/393/ÜVJP,
   16. juuli 2012,
   millega rakendatakse otsust 2011/486/ÜVJP, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 31 lõiget 2,
   võttes arvesse nõukogu 1. augusti 2011. aasta otsust 2011/486/ÜVJP, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis (1), eriti selle artiklit 5 ja artikli 6 lõiget 1,
   ning arvestades järgmist:
   
               (1)
            
            
               Nõukogu võttis 1. augustil 2011 vastu otsuse 2011/486/ÜVJP.
            
         
               (2)
            
            
               Vastavalt ÜRO Julgeolekunõukogu resolutsiooni 1988 (2011) punktile 30 loodud ÜRO Julgeolekunõukogu komitee otsustas 11. juunil 2012 jätta kaks isikut välja isikute, rühmituste, ettevõtjate ja üksuste loetelust, kelle suhtes kehtivad piiravad meetmed.
            
         
               (3)
            
            
               Kõnealune komitee otsustas 27. juunil 2012 lisada ühe isiku rühmituste, ettevõtjate ja üksuste loetellu, kelle suhtes kehtivad piiravad meetmed.
            
         
               (4)
            
            
               Samuti lisas kõnealune komitee 28. juunil 2012 veel kaks isikut ja kaks üksust rühmituste, ettevõtjate ja üksuste loetellu, kelle suhtes kehtivad piiravad meetmed.
            
         
               (5)
            
            
               Otsuse 2011/486/ÜVJP lisa tuleks vastavalt muuta,
            
         ON VASTU VÕTNUD JÄRGMISE OTSUSE:
   Artikkel 1
   Käesoleva otsuse I lisas esitatud isikute ja üksuste kanded lisatakse otsuse 2011/486/ÜVJP lisasse.
   Artikkel 2
   Käesoleva otsuse II lisas loetletud isikute kanded jäetakse otsuse 2011/486/ÜVJP lisast välja.
   Artikkel 3
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 16. juuli 2012
      
         
            Nõukogu nimel
         
         
            eesistuja
         
         S. ALETRARIS
      
   
   
      (1)  ELT L 199, 2.8.2011, lk 57.
   
      I LISA
      
         ARTIKLIS 1 OSUTATUD KANDED
      
      A.   Talibaniga seotud isikud
      
                  1)
               
               
                  Bakht Gul (teise nimega a) Bakhta Gul b) Bakht Gul Bahar c) Shuqib) Sünniaeg: 1980. Sünnikoht: Aki küla, Zadrani ringkond, Paktia provints, Afganistan. Kodakondsus: Afganistan. Aadress: Miram Shah, Põhja-Waziristani piirkond, Föderaalselt Hallatavad Hõimualad, Pakistan. Muu teave: a) Badruddin Haqqani assistent kommunikatsiooni alal; b) koordineerib Haqqani mässuliste, välismaa võitlejate ja relvade liikumist Afganistani ja Pakistani piirialal. c) kuulub Zadrani hõimu. ÜRO poolt loetellu kandmise kuupäev: 27.6.2012.
                  Täiendav teave sanktsioonide komitee poolt loetellu kandmise põhjuste kirjeldavast kokkuvõttest:
                  Bakht Gul on olnud Haqqani võrgustiku peamine kommunikatsiooniametnik vähemalt aastast 2009, kui tema eelkäija vahistati Afganistanis. Alates 2011. aastast allub Gul otse Haqqani võrgustiku kõrgemale juhile Badruddin Haqqanile ja on vahendanud kontakte viimasega. Guli ülesanded hõlmavad Afganistanis asuvate väejuhtide aruannete edastamist Haqqani võrgustiku kõrgematele juhtidele, Talibani meediaametnikele ja Afganistanis tegutsevatele õiguspärastele meediaväljaannetele. Samuti teeb Gul Haqqani võrgustiku ametnikega koostööd, et koordineerida Haqqani mässuliste, välismaa võitlejate ja relvade liikumist Afganistani ja Pakistani piirialal ning Ida-Afganistanis. Alates 2010. aastast edastab Gul Badruddin Haqqani tegevuskäske Afganistanis asuvatele võitlejatele. 2009. aasta lõpus edastas Gul raha Miriam Shah’ ja Afganistani vahel reisivatele Haqqani võrgustiku alama astme väejuhtidele.
               
            
                  2)
               
               
                  Abdul Satar Abdul Manan (teise nimega a) Haji Abdul Sattar Barakzai b) Haji Abdul Satar c) Haji Satar Barakzai d) Abdulasatta)
                  Tiitel: hadži. Sünniaeg: 1964. Sünnikoht: a) Mirmandaw küla, Nahr-e Saraji ringkond, Helmandi provints, Afganistan; b) Mirmandaw küla, Gereshki ringkond, Helmandi provints, Afganistan; c) Qilla Abdullah, Belutšistani provints, Pakistan. Passi number: AM5421691 (Pakistani pass, kaotab kehtivuse 11. augustil 2013). Riiklik isikukood: a) Pakistani riiklik isikukood 5420250161699; b) Afganistani riiklik isikukood 585629. Aadress: a) Kachray Road, Pashtunabad, Quetta, Baluchistan Province, Pakistan; b) Nasrullah Khan Chowk, Pashtunabad Area, Baluchistan Province, Pakistan; c) Chaman, Baluchistani Province, Pakistan; d) Abdul Satar Food Shop, Ayno Mina 0093, Kandahar Province, Afganistan. Muu teave: a) ettevõtte Haji Khairullah Haji Sattar Money Exchange kaasomanik; b) seotud ka Khairullah Barakzaiga; c) kuulub Barakzai hõimu; d) isa nimi on hadži ‘Abd-al-Manaf. ÜRO poolt loetellu kandmise kuupäev: 29.6.2012.
                  Täiendav teave sanktsioonide komitee poolt loetellu kandmise põhjuste kirjeldavast kokkuvõttest:
                  Abdul Satar Abdul Manan on ettevõtte Haji Khairullah Haji Sattar Money Exchange kaasomanik ja -käitaja. Satar ja Khairullah Barakzai Khudai Nazar on ühiselt omanud ja käitanud HKHS nime all tuntud mitteametlikku rahaülekannete süsteemi (hawala) Afganistanis, Pakistanis ja Dubais, ning juhtinud HKHSi filiaali Afganistani ja Pakistani piirialal. 2009. aasta lõpus olid Satar ja Khairullah HKHSi osanikud võrdsetes osades. HKHSi asutas Satar ja kliendid kasutasid HKHSi osaliselt Satari ja Khairullah’ tuntud nimede tõttu. Satar on Talibanile annetanud tuhandeid dollareid, et toetada Talibani tegevust Afganistanis, ning jaganud vahendeid tema hawalat kasutavatele Talibani liikmetele. 2010. aastal andis Satar Talibanile finantsabi ning on võimalik, et üks Talibani väejuht ja temaga seotud isikud kandsid mässuliste toetuseks Satari kaudu üle tuhandeid dollareid. 2009. aasta lõpus võttis Satar vastu Talibani kõrgemaid liikmeid, eraldas tuhandeid dollareid Talibani võitluse toetamiseks koalitsioonijõududega Afganistani Helmandi provintsi Nad’Ali piirkonnas asuvas Marjah’s, ning aitas Marjah’sse transportida ühte Talibani liiget. 2008. aastal kogusid Satar ja Khairullah annetajatelt raha ning edastasid selle oma hawala kaudu Talibanile.
               
            
                  3)
               
               
                  Khairullah Barakzai Khudai Nazar (teise nimega a) hadži Khairullah b) hadži Khair Ullah c) hadži Kheirullah d) hadži Karimullah e) hadži Khair Mohammad)
                  Tiitel: hadži. Sünniaeg: 1965. Sünnikoht: a) Zumbaleh küla, Nahr-e Saraj piirkond, Helmandi provints, Afganistan; b) Mirmandaw küla, Girishki piirkond, Helmandi provints, Afganistan; c) Qilla Abdullah, Belutšistani provints, Pakistan. Passi number: BP4199631 (Pakistani pass, kaotab kehtivuse 25. juunil 2014). Riiklik isikukood: Pakistani riiklik isikukood 5440005229635. Aadress: Abdul Manan Chowk, Pashtunabad, Quetta, Baluchistan Province. Muu teave: a) ettevõtte Haji Khairullah Haji Sattar Money Exchange kaasomanik; b) seotud Abdul Satar Abdul Mananiga; c) kuulub Barakzai hõimu; d) isa nimi on hadži ‘Khudai Nazar; e) isa teine nimi on Nazar Mohammad. ÜRO poolt loetellu kandmise kuupäev: 29.6.2012.
                  Täiendav teave sanktsioonide komitee poolt loetellu kandmise põhjuste kirjeldavast kokkuvõttest:
                  Khairullah Barakzai Khudai Nazar on ettevõtte Haji Khairullah Haji Sattar Money Exchange (HKHS) kaasomanik ja -käitaja. 2009. aasta lõpus olid Khairullah ja Abdul Satar Abdul Manan HKHSi osanikud võrdsetes osades. Nad käitasid koos HKHS nime all tuntud hawalaid Afganistanis, Pakistanis ja Dubais, ning juhtisid HKHSi filiaali Afganistani ja Pakistani piirialal. 2010. aasta algul oli Khairullah HKHSi Kabuli filiaali juhataja. 2010. aastal oli Khairullah Talibani kõrgemat juhtkonda esindav hawalapidaja ning andis Talibanile finantsabi. Khairullah andis koos oma äripartneri Satariga Talibanile tuhandeid dollareid, et toetada Talibani tegevust Afganistanis. 2008. aastal kogusid Khairullah ja Satar annetajatelt raha ning edastasid selle oma hawala kaudu Talibanile.
               
            B.   Talibaniga seostatud üksused ning muud rühmitused ja ettevõtjad
      
                  1)
               
               
                  Haji Khairullah Haji Sattar Money Exhange (teise nimega a) Haji Khairullah-Haji Sattar Sarafi; b) Haji Khairullah and Abdul Sattar and Company; c) Haji Khairullah Money Exchange; d) Haji Khair Ullah Money Service; e) Haji Salam Hawala; f) Haji Hakim Hawala; g) Haji Alim Hawala)
                  Aadress: a) filiaal nr 1: i) Chohar Mir Road, Kandahari Bazaar, Quetta City, Baluchistan Province, Pakistan; ii) Room no 1, Abdul Sattar Plaza, Hafiz Saleem Street, Munsafi Road, Quetta, Baluchistan Province, Pakistan; iii) Shop no 3, Dr. Bano Road, Quetta, Baluchistan Province, Pakistan; iv) Office no 3, Near Fatima Jinnah Road, Dr. Bano Road, Quetta, Baluchistan Province, Pakistan; v) Kachara Road, Nasrullah Khan Chowk, Quetta, Baluchistan Province, Pakistan; vi) Wazir Mohammad Road, Quetta, Baluchistan Province, Pakistan; b) filiaal nr 2: Peshawar, Khyber Paktunkhwa Province, Pakistan; c) filiaal nr 3: Moishah Chowk Road, Lahore, Punjab Province, Pakistan; d) filiaal nr 4: Karachi, Sindh Province, Pakistan; e) filiaal nr 5: i) Larran Road no 2, Chaman, Baluchistan Province, Pakistan; ii) Chaman Central Bazaar, Chaman, Baluchistan Province, Pakistan; f) filiaal nr 6: i) Shop no 237, Shah Zada Market (teise nimega Sarai Shahzada), Kabul, Afganistan; ii) Shop no 257, 3rd Floor, Shah Zada Market (teise nimega Sarai Shahzada), Kabul, Afganistan; g) filiaal nr 7: i) Shops no 21, 22, 2nd Floor, Kandahar City Sarafi Market, Kandahar City, Kandahar Province, Afganistan; ii) New Sarafi Market, 2nd Floor, Kandahar City, Kandahar Province, Afganistan; iii) Safi Market, Kandahar City, Kandahar Province, Afganistan; h) filiaal nr 8: Gereshk City, Nahr-e Saraj District, Helmand Province, Afganistan; i) filiaal nr 9: i) Lashkar Gah Bazaar, Lashkar Gah, Lashkar Gah District, Helmand Province, Afganistan; ii) Haji Ghulam Nabi Market, 2nd Floor, Lashkar Gah District, Helmand Province, Afganistan; j) filiaal nr 10: i) Suite no 196–197, 3rd Floor, Khorasan Market, Herat City, Herat Province, Afganistan; ii) Khorasan Market, Shahre Naw, District 5, Herat City, Herat Province, Afganistan; k) filiaal nr 11: i) Sarafi Market, Zaranj District, Nimroz Province, Afganistan; ii) Ansari Market, 2nd Floor, Nimroz Province, Afganistan; l) filiaal nr 12: Sarafi Market, Wesh, Spin Boldak District, Afganistan; m) filiaal nr 13: Sarafi Market, Farah, Afganistan; n) filiaal nr 14: Dubai, Araabia Ühendemiraadid; o) filiaal nr 15: Zahedan, Iraan; p) filiaal nr 16: Zabul, Iraan. Maksuregistri ja litsentsi nr: a) Pakistani riiklik maksuregistri nr: 1774308; b) Pakistani riiklik maksuregistri nr: 0980338; c) Pakistani riiklik maksuregistri nr: 3187777; d) Afganistani rahateenuste osutaja litsentsi nr: 044. Muu teave: a) Talibani juhtkond kasutas Haji Khairullah Haji Sattar Money Exchange'i alates 2011. aastast rahaülekanneteks Talibani väejuhtidele, et rahastada võitlejaid ja operatsioone Afganistanis. b) Seotud Abdul Sattar Abdul Manani ja Khairullah Barakzai Khudai Nazariga. ÜRO poolt loetellu kandmise kuupäev: 29.6.2012.
                  Täiendav teave sanktsioonide komitee poolt loetellu kandmise põhjuste kirjeldavast kokkuvõttest:
                  Haji Khairullah Haji Sattar Money Exchange (HKHS) kaasomanikud on Abdul Satar Abdul Manan ja Khairullah Barakzai Khudai Nazar. Satar ja Khairullah on ühiselt tegelenud rahavahetusega Afganistanis, Pakistanis ja Araabia Ühendemiraatides Dubais. Talibani juhid on kasutanud HKHSi raha toimetamiseks Talibani varikuberneridele ja väejuhtidele ning mitteametlike rahaülekannete (hawala) saamiseks Talibanile. Alates 2011. aastast tegi Talibani juhtkond HKHSi kaudu rahaülekandeid Talibani väejuhtidele Afganistanis. 2011. aasta lõpus kasutati HKHSi filiaali Lashkar Gahis (Helmandi provints, Afganistan) raha saatmiseks Helmandi provintsi Talibani varikubernerile. 2011. aasta keskel kasutas üks Talibani väejuht HKHSi filiaali Afganistani ja Pakistani vahelisel piirialal võitlejate ja operatsioonide rahastamiseks Afganistanis. Pärast seda, kui Taliban hoiustas suure summa raha kõnealuses HKHSi filiaalis, oli Talibani väejuhtidel juurdepääs rahale iga HKHSi filiaali kaudu. Talibani liikmed kasutasid HKHSi 2010. aastal ülekanneteks Afganistani mitteametlikule rahaülekannete süsteemile (hawala), mille kaudu operatsioonide juhid rahale juurde pääsesid. 2009. aasta lõpus korraldas Lashkar Gahis paikneva HKHSi filiaali juhataja Talibani rahade liikumist HKHSi kaudu.
               
            
                  2)
               
               
                  Roshan Money Exchange (teise nimega a) Roshan Sarafi; b) Roshan Trading Company; c) Rushaan Trading Company; d) Roshan Shirkat; e) Maulawi Ahmed Shah Hawala; f) Mullah Ahmed Shah Hawala; g) Haji Ahmad Shah Hawala; h) Ahmad Shah Hawala)
                  Aadress: a) filiaal nr 1: i) Shop no 1584, Furqan (teise nimega Fahr Khan) Center, Chalhor Mal Road,Quetta, Baluchistan Province, Pakistan; ii) Flat no 4, Furqan Center, Jamaluddin Afghani Road, Quetta, Baluchistan Province, Pakistan; iii) Office no 4, 2nd Floor, Muslim Plaza Building, Doctor Banu Road, Quetta, Baluchistan Province, Pakistan; iv) Cholmon Road, Quetta, Baluchistan Province, Pakistan; v) Munsafi Road, Quetta, Baluchistan Province, Pakistan; vi) Shop no 1, 1st Floor, Kadari Place, Abdul Samad Khan Street (next to Fatima Jena Road), Quetta, Baluchistan Province, Pakistan; b) filiaal nr 2: i) Safar Bazaar, Garmser District, Helmand Province, Afganistan; ii) Main Bazaar, Safar, Helmand Province, Afganistan; c) filiaal nr 3: i) Haji Ghulam Nabi Market, Lashkar Gah, Helmand Province, Afganistan; ii) Money Exchange Market, Lashkar Gah, Helmand Province, Afganistan; iii) Lashkar Gah Bazaar, Helmand Province, Afganistan; d) filiaal nr 4: Hazar Joft, Garmser District, Helmand Province, Afganistan; e) filiaal nr 5: Ismat Bazaar, Marjah District, Helmand Province, Afganistan; e) filiaal nr 6: Zaranj, Nimruz Province, Afganistan; f) filiaal nr 7: i) Suite no 8, 4th Floor, Sarafi Market, District no 1, Kandahar City, Kandahar Province, Afganistan; ii) Shop no 25, 5th Floor, Sarafi Market, Kandahar City, Kandahar District, Kandahar Province, Afganistan; g) filiaal nr 8: Lakri City, Helmand Province, Afganistan; h) filiaal nr 9: Gerd-e-Jangal, Chaghi District, Baluchistan Province, Pakistan; i) filiaal nr 10: Chaghi, Chaghi District, Baluchistan Province, Pakistan; j) filiaal nr 11: Aziz Market, in front of Azizi Bank, Waish Border, Spin Boldak District, Kandahar Province, Afganistan. Muu teave: Roshan Money Exchange hoiustab ja edastab rahalisi vahendeid Talibani sõjaliste operatsioonide ja uimastikaubanduse toetamiseks Afganistanis. ÜRO poolt loetellu kandmise kuupäev: 29.6.2012.
                  Täiendav teave sanktsioonide komitee poolt loetellu kandmise põhjuste kirjeldavast kokkuvõttest:
                  Roshan Money Exchange (RMX) hoiustab ja edastab rahalisi vahendeid Talibani sõjaliste operatsioonide ja Talibani rolli toetamiseks Afganistani uimastikaubanduses. RMX on üks peamisi mitteametlike rahaülekannete tegemise süsteeme (hawala), mida Talibani liikmed kasutavad Helmandi provintsis alates 2011. aastast. 2011. aastal võttis üks Talibani juhtkonna liikmetest Afganistani ja Pakistani vahelisel piirialal paiknevast RMXi filiaalist välja mitusada tuhat dollarit, mis jagati Talibani varikuberneridele provintsides. Talibani 2011. aasta kevadpealetungi rahastamiseks saatis Helmandi provintsi varikuberner RMXile mitusada tuhat dollarit. 2011. aastal sai üks Talibani liige RMXist kümneid tuhandeid dollareid sõjaliste operatsioonide toetamiseks. Samuti oli Afganistani ja Pakistani vahelisel piirialal paiknevas RMXi filiaalis ühe Talibani väejuhi jaoks hoiul mitukümmend tuhat dollarit. 2010. aastal kasutas üks Helmandi provintsi Talibani varikuberneri nimel tegutsenud Talibani liige RMXi tuhandete dollarite saatmiseks Afganistani ja Pakistani vahelisse piirialasse. Helmandi provintsis Lashkar Gahis asuvat RMXi filiaali on Taliban kasutanud kohalike operatsioonide jaoks mõeldud rahaülekanneteks. 2011. aastal kasutas üks Talibani aseväejuht Lashkar Gahis paiknevat RMXi filiaali kümnete tuhandete dollarite ülekandmiseks Talibani väejuhile. Taliban saatis Lashkar Gahis paiknevale RMXi filiaalile Talibani väejuhtidele jagamiseks mõeldud summasid ka 2010. aastal. Samal aastal kasutas üks Helmandi provintsi Talibani varikuberneri nimel tegutsenud Talibani liige RMXi kümnete tuhandete dollarite saatmiseks Afganistani Helmandi ja Herati provintsi. 2009. aastal võttis üks kõrge Talibani esindaja Afganistani ja Pakistani vahelisel piirialal paiknevast RMXi filiaalist välja mitusada tuhat dollarit, et rahastada Talibani sõjalisi operatsioone Afganistanis.
                  RMXi saadetud raha pärines Iraanist. 2008. aastal kasutas üks Talibani juhte RMXi kümnete tuhandete dollarite ülekandmiseks Pakistanist Afganistani. Taliban kasutab RMXi ka toetamaks oma rolli Afganistani uimastikaubanduses. 2011. aastal saatsid Talibani ametnikud, sealhulgas Helmandi provintsi varikuberner, Afganistani ja Pakistani vahelisel piirialal paiknevast RMXi filiaalist sadu tuhandeid dollareid Afganistani mitteametlike rahaülekannete tegemise süsteemi (hawala), et osta Talibani ametnike nimel uimasteid. Samal aastal andis üks Talibani ametnik Helmandi provintsi Talibani väejuhtidele käsu oopiumimüügist teenitud tulu ülekandmiseks RMXi kaudu. Üks Talibani piirkondlikest juhtidest saatis Marjahist (Helmandi provints, Aganistan) mitu tuhat dollarit Afganistani ja Pakistani vahelisel piirialal paiknevasse RMXi filiaali.
               
            
   
      II LISA
      
         ARTIKLIS 2 OSUTATUD ISIKUD
      
      
                  1)
               
               
                  Mohammad Homayoon Mohammad Yonus Kohistani (teise nimega Mohammad Homayoon Kohistani).
               
            
                  2)
               
               
                  Mohammad Sharif Masood Mohammad Akbar.